LAUDO ARBITRAL DA EMPRESA CELTIC ESTORES, S. L.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 03/12/2018)

Visto o texto do laudo arbitral relativo ao conflito xurdido sobre a aplicación de grupos categorías profesionais establecido na empresa CELTIC ESTORES, S. L., que foi ditado o día 02 de novembro do 2018, e tivo entrada no rexistro telemático de convenios e acordos colectivos de traballo da xefatura territorial da consellería de Economía, Emprego e Industria en Vigo o 12 de novembro do 2018, de conformidade co disposto no art.90.2 e 3, do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, Real Decreto 713/2010, do 28 de maio, sobre rexistro e depósito dos convenios e acordos colectivos de traballo, artigo 24.4 do Acordo interprofesional galego sobre procedementos extraxudiciais de solución de conflitos de traballo (AGA), e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta xefatura territorial: Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.10.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé Primeiro.- Son partes no procedemento, por unha banda, a representación empresarial integrada por Casián García García, director xerente de CELTIC ESTORES, S. L., e o letrado asesor Veronica Cisne Mabel Cristina Araiz Pignataro. E por outra banda, a representación sindical dos traballadores, nas persoas dos dirixentes sindicais José Carlos Casal Iglesias (UGT) e Leila Piñeiro Otero (CCOO). Segundo.- O litixio estriba nas diferenzas entre as partes sobre o sistema de aplicación profesional aplicado na empresa derivado nun proceso negociador en seis reunións da mesa negociadora para o estudo do cambio de grupo laborais, que se celebraron desde o día 13 de setembro de 2017 ata o 16 de xaneiro de 2018. Na última sesión celebrada na data reflectida, a empresa reiterou unha vez máis a súa posición, consistente en subir de grupo profesional, categoría, e pon ende salariais, a aqueles traballadores/as que quede acreditado que as tarefas desenvolvidas non se corresponde co grupo/categoría que teñen formalmente asignado. Os representantes dos traballadores/as mantiveron a súa; por un lado, UGT, de subir unha categoría a todos os auxiliares cunha antigüidade superior a cinco anos, e por outro, CCOO, de asignar categorías ós postas de traballo en función das tarefas desenvolvidas en cada un dos pastos, segundo a súa documentación achegada á mesa en reunións anteriores. Como consecuencia do anterior, as partes, formalmente convocadas, decidiron dar por pechada a negociación polo falta de acordo total. Terceiro.- Abertas as sesións de comparecencia, que inclúe visita arbitral ó centro de traballo da empresa na localidade de Maraña, o árbitro entende perfectamente garantidos os principios de igualdade e contradición, e considérase informado trolas citadas sesións das posicións das partes e das súas diferenzas. Así mesmo comunica ás partes, como fixo noutros conflitos, que coñecidas as peticións e ofertas recíprocas da negociación do convenio, vai partir da doutrina das últimas posicións. Ademais quere reflectir o árbitro que solicitou diversa información ás partes ó fin de poder decidir nas cuestións en litixio. O árbitro dita o presente en prazo extraordinario debido ás circunstancias que concorreron no presente procedemento. Cuarto.- Cada unha das partes remitiron ó árbitro escritos coa súa posición de estudo sobre as tarefas e categorías profesionais, que inclúen todas as descricións dos postas e tarefas en almacén, calidade, mantemento, produción a medida produción estándar, mostrarios, expedicións, administración, responsable informático, responsable de relacións institucionais e persoal da dirección de Celtic Estores, S. L. en xerencia, en dirección de planta, xefatura de produción e métodos de tempos. A empresa achegou tamén dife rente documentación entendendo que todos os grupos profesionais e categorías do persoal comprendidos no ámbito de aplicación son os contidos no nomenclátor dos distintos subsectores á vista do convenio colectivo de industria téxtil e confección publicados no BOE de 3 de setembro de 1998, no que, en resumo, conclúe que todas as funcións/categorías/grupos son as regulamentadas na citada norma colectiva, e que sobre a cuestión teleolóxica finalista que se pode pretender pola parte social, cos seus distintos matices, implicarían uns custos salariais inasumibles por tratarse dunha suba xeralizada, que non estaría determinada, palas funcións de traballo ou servizo efectuado, senón por un criterio de reorganización por riba do sistema de cualificación e grupos profesionais, como se dicía, inasumible pola parte empresarial, e ademais, nun momento de cambios substanciais na organización da empresa a nivel Galicia/Cataluña, que implicaría prexuízos na actividade desenvolvida en Maraña. Pois ben, os anteriores presupostos, contidos no precedente, son os que serven ó árbitro a fin de decidir a solución deste conflito que ten unha parte de aplicación xurídica cun fonde de conflito de interese, ó implicar unha modificación salarial xeralizada para o persoal. Quinto.- O árbitro estuda primeiramente a documentación remitida, estuda as cinco actas e a acta final do proceso de negociación desenvolvido en varios meses, e todo á vista do convenio colectivo e do anexo IX e do nomenclátor para a industria de confección elaborado pola Comisión Técnica do nomenclátor constituída polos representantes sindicais de CCOO e UGT. Despois disto, efectuou visita ó centro de traballo para ver a aplicación concreta ou conceptual das diferentes seccións. E mantivo tamén reunión na sede empresarial cos axentes sociais e a representación da empresa ó máximo nivel, onde expúxose con claridade, por unha banda, a aplicación do nomenclátor de confección, e por outra, a realidade empresarial que se presentaba nos actuais tempos para a empresa como sociedade e os novos proxectos previstos. Pois ben, o árbitro non pode valorar a cuestión dende outro punto de vista distinto, a que, efectivamente, na empresa aplícase o nomenclátor citado. Dito isto, ve razoable que a representación tente de conquerir melloras que poidan enfocarse tanto dende un punto de vista funcional, como dende a súa ineludible consecuencia salarial. Neste punto, o árbitro pensa e razoa que esa mellora ten que ver ca aplicación dunha norma de negociación colectiva ó nivel que permita a lei, que negocien as partes en litixio, por non existir marxe a unha decisión arbitral de tal calado, pois non se está a decidir sobre determinados postos de traballo, aínda que cunha visión colectiva, senón unha aplicación diferente á establecida no convenio de aplicación e que non permite unha decisión, por dicilo dunha maneira, "salomónica" nun contexto global que obriga nesta sede arbitral a aplicar un principio de prudencia, non incompatible cas capacidade das partes para conquerir acordos modificativos no seu caso. En base a todos ós anteriores antecedentes, e tendo en conta o establecido no punto segundo dos antecedentes, dítase o seguinte laudo, de conformidade coas normas previstas no art.20 e seguintes do Acordo Galego para a Solución Extraxudicial de Conflitos Colectivos de Traballo: O árbitro considera que é de aplicación no centro de traballo de Moraña, na empresa CELTIC ESTORES, da acta do acordo do nomenclátor para a industria da confección de maio de 1997 (BOE Nº 211 do xoves 3 de setembro de 1998), nomenclátor para a industria de confección elaborado e aprobado polo correspondentes Comisión Técnica de maio de 1997, e que figura nas páxinas 29923 ata a 29932. O presente laudo poderá recorrerse ante a xurisdición social nos termos establecidos no apartado 5º do artigo 24 do AGA. Dado en Vigo, 2 de novembro de 2018. O árbitro Eva Rosa Terrino Polla